Missatge: La comissió redactora de la ponència oficial d'ERC a la conferència nacional d'aquest dissabte ha acceptat una esmena d'un militant de Gavà que, en la línia dels crítics de Reagrupament, proposa incorporar a les llistes al Congrés membres de les diferents plataformes sobiranistes. La comissió formada per Joan Ridao, Marina Llansana, Carles Bonet, Josep Huguet, Jordi Portabella, Anna Simó i Joan Tardà ha acceptat tot un paràgraf que argumenta que cal incorporar membres de les plataformes sobiranistes perquè «la resposta del poble català a la campanya anticatalana i la retallada de l'Estatut aprovat pel Parlament» va mobilitzar, «al voltant d'Esquerra», el conjunt d'associacions i col·lectius que van donar suport a la manifestació pel dret de decidir del 18 de febrer del 2006. Per tant, «la propera candidatura d'Esquerra a les eleccions espanyoles de la primavera del 2008 hauria d'incorporar, tal com ja ha fet en anteriors ocasions, representants d'aquest moviment sobiranista i de les plataformes i entitats que han sorgit posteriorment», amb l'objectiu de reforçar «el caràcter obert del partit i trencar la inèrcia partidista davant l'opinió pública». http://www.vilaweb.cat/www/elpunt/noticia?p_idcmp=2591854
Emocions: no emotion

Resposta: Gran error, bé, no sé si és error o és interessadament però si això passes adeu a aquestes plataformes. Espero que no ho tirin endavant. El que s'ha de fer és aconseguir just el contrari, que totes aquestes plataformes redactin un full de ruta cap a un referèndum d'autodeterminació i que els partits (els que vulguin) ho incloguin al seu programa. Tal com va passar a Escòcia a les últimes eleccions, si no m'equivoco.
Emocions: sadness, fear, distrust